Værktøjsklummen er en klumme, hvor jeg skriver om redskaber og hjælpemidler, som kan gøre hverdagen som Wikipedia-skribent lettere. Nogle værktøjer er dele af MediaWiki, andre ligger på Wikimedia-servere, og atter andre ligger på andre servere. -- () 25. jun 2013, 20:54 (CEST)
## Findvej.dk.
Findvej.dk er en korttjeneste, som startede for en årrække siden, først som et hack på Googles kort, men senere mere sofistikeret. En grundfunktionalitet er "[Vælg punkt på kort]", som laver en taleboble med koordinater. Så langt, så godt. Hvis man vil bruge koordinaterne i en Wikipedia-artikel, kunne man jo så bruge dem i en relevant skabelon, og alt ville være "hunky dory", men tjenesten er bedre end som så, for hvis man i kassen til højre vælger "[Wikipedia-artikler]", kommer man til http://findvej.dk/wikipedia, hvor alle de dansksprogede Wikipedia-artikler med geokoordinater kan ses.
Den første fantastiske ting her er, at "[Vælg punkt på kort]" ikke bare giver koordinater, men udfylder for én. Funktionen kan bruges i forhold til steder over hele Jorden, men man skal lige ændre "DK" til den relevante landekode.
Den anden fantastiske ting er "[Artikler uden billede]", der fører til http://findvej.dk/wikipedia?nopic=1, som er en fin vejviser til geotaggede artikler uden billeder.
